ഗാന്ധിയിലേക്കുള്ള കയ്യേറ്റം നിര്ത്തണം: മുസ്ലിം ലീഗ് മുസ്ലിം ലീഗ് വാടാനപ്പള്ളി പഞ്ചായത്ത് പ്രവര്ത്തകയോഗം മുസ്ലിം ലീഗ് ജില്ലാ പ്രസിഡണ്ട് സി.എ മുഹമ്മദ് റഷീദ് ഉദ്ഘാടനം ചെയ്യുന്നു വാടാനപ്പള്ളി: ഗാന്ധിജിയുടെ കര്മ മണ്ഡലമായിരുന്ന സബര്മതി ആശ്രമം കോര്പ്പറേറ്റുകള്ക്ക് തീറെഴുതാനുള്ളള്ള നീക്കം ഉപേക്ഷിക്കണമെന്ന് മുസ്ലിം ലീഗ് ജില്ലാ പ്രസിഡണ്ട് സി.എ മുഹമ്മദ് റഷീദ് ആവശ്യപ്പെട്ടു. വാടാനപ്പള്ളി പഞ്ചായത്തിലെ ചന്ദ്രിക ക്യാമ്ബയിനും തൃശൂര് സി എച്ച് സെന്റര് അംഗത്വവിതരണവും ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം. 1200 കോടി ചെലവിട്ടുള്ള സബര്മതി സ്മാരക പദ്ധതി ഗാന്ധിയെയും ഗാന്ധിയന് ആദര്ശങ്ങളെയും കുടിയൊഴിപ്പിക്കല് ലക്ഷ്യമിട്ടാണ്. പാഠപുസ്തകങ്ങളില് നിന്ന് പുറത്താക്കിയും സ്വാതന്ത്ര്യസമരത്തെ വളച്ചൊടിച്ചും ഗാന്ധിയെ അരികുവല്ക്കരിക്കുന്ന ആര്എസ്എസ് ശ്രമങ്ങളുടെ തുടര്ച്ചയാണിത്. ഗാന്ധിയുടെ ജീവിതത്തിന്റെ ലാളിത്യവും എളിമയും മനസ്സിലാക്കുന്നതിനാണ് ലോകം സബര്മതിയില് എത്തുന്നത്. ഗാന്ധി എങ്ങനെയായിരുന്നോ കഴിഞ്ഞത്, അതാണ് ലോകം കാണേണ്ടതും മാതൃകയാക്കേണ്ടതും. സെന്ട്രല് വിസ്ത, കാശിവിശ്വനാഥ് കോറിഡോര് പദ്ധതികളില് പങ്കാളിത്തമുള്ള കമ്ബനിയെ തന്നെ സബര്മതി പദ്ധതിയുടെ നിര്മ്മാണ ചുമതല ഏല്പ്പിച്ചതില്നിന്ന് ഇതിലെ താല്പര്യങ്ങളും രാഷ്ട്രീയവും വ്യക്തമാണെന്നും മുഹമ്മദ് റഷീദ് പറഞ്ഞു. ലീഗ് പഞ്ചായത്ത് പ്രസിഡണ്ട് കെ എം അബ്ദുള്ള അധ്യക്ഷത വഹിച്ചു. യൂത്ത് ലീഗ് ജില്ലാ പ്രസിഡണ്ട് എ എം സനൗഫല് മുഖ്യപ്രഭാഷണം നടത്തി. മുസ്ലിം ലീഗ് പഞ്ചായത്ത് ജനറല് സെക്രട്ടറി എ എ ഷജീര്, മണ്ഡലം വൈസ് പ്രസിഡണ്ട് പി കെ അഹമ്മദ്, ഗ്രാമപഞ്ചായത്തംഗം രേഖ അശോകന്, പി എം ഖാലിദ്, രജനി കൃഷ്ണാനന്ദ്, താഹിറ സാദിക്ക്, എ എ അഹമ്മദ്, എ എ ഷാഹുല് ഹമീദ്, പി എം ഉസ്മാന്, അറക്കല് അന്സാരി, എ കെ ഷംസുദ്ദീന്, റഫീഖ് വാടാനപ്പള്ളി പ്രസംഗിച്ചു.